POROČILO KOMISIJE

Letno poročilo (2010–2011) o uporabi Uredbe Sveta (ES) št. 953/2003 z dne 26. maja 2003 za preprečevanje preusmerjanja trgovine nekaterih ključnih zdravil v Evropsko unijo

KAZALO

1........... Ozadje........................................................................................................................... 4

2........... Poročanje Komisije v skladu z Uredbo (ES) št. 953/2003............................................... 5

3........... Registrirana zdravila........................................................................................................ 5

4........... Namembne države.......................................................................................................... 6

5........... Bolezni, ki jih zajema to poročilo..................................................................................... 6

6........... Uporaba formul za izračun cen........................................................................................ 6

7........... Ocena učinka Uredbe v zadevnem obdobju.................................................................... 7

PRILOGA 1: Natančni podatki o količini zdravil, ki so bila prodana v obdobju 2010–2011........... 9

To je sedmo letno poročilo v skladu s členom 11 Uredbe (ES) št. 953/2003[1], katere cilj je preprečiti vzporedno trgovino z zdravili po znižani ceni za najmanj razvite države. To poročilo zajema obdobje od 1. januarja 2010 do 31. decembra 2011.

Tako kot v prejšnjih poročilih se je v letih 2010 in 2011 obseg prodaje registriranih zdravil z vzporedno oblikovanimi cenami še znižal. To je spet mogoče razložiti z dejstvom, da je vložnik v tem obdobju izdal enajst prostovoljnih licenc za proizvodnjo in oskrbo z zdravili za zdravljenje HIV/aidsa (protiretrovirusna) za razliko od osmih leta 2009.

Ker od leta 2004 (druge) farmacevtske družbe niso registrirale novih zdravil, namerava Evropska komisija organizirati javno posvetovanje z zainteresiranimi stranmi o izvajanju Uredbe 953/2003. Posvetovanje bi bilo lahko v pomoč pri oceni vloge Uredbe 953/2003 pri spodbujanju dostopa do osnovnih zdravil po dostopnih cenah za najrevnejše države v razvoju.

1. Ozadje

Leta 2000 je bilo na vrhu ZN sprejetih osem razvojnih ciljev novega tisočletja, katerih cilj je odpraviti izjemno revščino, lakoto, nepismenost in bolezni do leta 2015. Razvojni cilj tisočletja št. 6 je predvsem zaustaviti širjenje virusa HIV/aidsa, malarije in drugih večjih bolezni do leta 2015.

HIV/aids, tuberkuloza in malarija so še vedno glavne kužne bolezni v številnih državah, revnih z viri, zlasti v podsaharski Afriki. Poročilo UNAIDS o svetovni epidemiji aidsa za leto 2011[2] obvešča o stalnem upadanju stopnje pojavnosti za HIV, in sicer za skoraj 25 % po celem svetu v obdobju od 2001 do 2009. Vendar ta skupni napredek zakriva velike regionalne razlike. Medtem ko se je stopnja pojavnosti zmanjšala v podsaharski Afriki in južni Aziji, je ostala nespremenjena v Vzhodni Aziji, Zahodni Evropi, Srednji Evropi in Severni Ameriki. Kljub precejšnjemu napredku ostaja podsaharska Afrika najbolj prizadeta regija z 69 % novih okužb z virusom HIV, 68 % vseh ljudi, ki živijo s HIV, in 72 % smrti zaradi aidsa.

Oskrba revnih držav in držav v razvoju z zdravili po trajno nizkih cenah je eden ključnih ciljev boja proti tem hudim boleznim[3]. Zato si Evropska komisija stalno prizadeva za politiko „vzporednega oblikovanja cen“ za zdravila skupaj s segmentacijo trga med bogatimi in revnimi državami. Prednost takšne politike je, da spodbuja proizvajalce k distribuciji zadevnih zdravil v ciljne države po najnižjih možnih („vzporedno oblikovanih“) cenah, medtem ko njihove izdatke za raziskave in razvoj nadomestijo z zaračunavanjem višjih cen v razvitih državah (OECD). Cilj tega pristopa je spodbuditi trajnostno oskrbo z življenjsko pomembnimi zdravili in njihovo neprekinjeno distribucijo.

V podporo vzporednemu oblikovanju cen so bili vzpostavljeni posebni zaščitni ukrepi za preprečevanje preusmerjanja zdravil iz revnih držav v razvoju v Evropsko unijo. Zato je maja 2003 EU sprejela Uredbo Sveta (ES) št. 953/2003 za preprečevanje preusmerjanja trgovine nekaterih ključnih zdravil v Evropsko unijo[4] („Uredba“).

2. Poročanje Komisije v skladu z Uredbo (ES) št. 953/2003

To poročilo zajema obdobje od 1. januarja 2010 do 31. decembra 2011. V obdobju poročanja Evropska komisija ni registrirala nobenih novih zdravil v skladu s to uredbo.

Poročilo vsebuje naslednje podatke:

– količine, izvožene v skladu z vzporedno oblikovanimi cenami, za vsak registriran izdelek iz Priloge I k Uredbi,

– bolezni, ki se zdravijo z zadevnimi zdravili,

– ocena uporabe formul za izračun cen iz člena 3 Uredbe za vsak zadevni izdelek.

To poročilo temelji predvsem na podatkih, ki jih v skladu s členom 11(1) Uredbe predložijo vložniki (ali družbe vložnice). Komisija spoštuje zaupnost podatkov, ki jih predložijo vložniki, pri čemer ne zagotavlja njihove natančnosti in vanje ne dvomi.

Za stalno obveščanje javnosti o vseh zdravilih, registriranih v skladu z Uredbo, tj. o njihovih proizvajalcih, posebnih značilnostih, namembnih državah in drugih pomembnih podrobnostih, je Komisija vzpostavila spletno stran, na kateri so na voljo ti podatki:

– http://trade-info.cec.eu.int/cgi-bin/antitradediversion/index.pl.

Ta spletna stran zagotavlja tudi pomoč za proizvajalce, ki želijo registrirati nov izdelek.

3. Registrirana zdravila

V obdobju poročanja niso bili registrirani nobena nova zdravila.

Navedena zdravila, namenjena za zdravljenje HIV/aidsa, je leta 2004 registrirala farmacevtska družba GlaxoSmithKline (GSK) iz Brentforda (Združeno kraljestvo).

· EPIVIR 150 mg x 60 || || ||

· COMBIVIR 300/150 mg x 60 || || ||

· EPIVIR peroralna raztopina 10 mg/ml – 240 ml || || ||

· RETROVIR 100 mg x 100 || || ||

· RETROVIR 300 mg x 60 || || ||

· RETROVIR 250 mg x 40 || || ||

· TRIZIVIR 750 mg x 60 || || ||

· ZIAGEN 300 mg x 60 || || ||

· RETROVIR peroralna raztopina 10 mg/ml – 200 ml || || ||

Cenovni razponi in ponujene cene so vključeni v Prilogo I, skupaj s količinami vsakega zdravila, registriranega v skladu z Uredbo, ki so bila prodana leta 2010 in 2011.

V skladu z Uredbo se ne sme razlikovati med javnimi ali zasebnimi kupci zdravil, ki se po takšnih cenah prodajajo v navedene države. Vendar je treba opozoriti, da so te cene okvirne. Podatki o dejanskih prodajnih cenah niso bili predloženi, ker člen 11(1) Uredbe tega od vložnikov ne zahteva. Zato ni mogoče izključiti, da se v nekaterih primerih s pogajanji lahko dosežejo oziroma so bile dosežene nižje cene zdravil[5].

V obdobju poročanja Komisija ni bila obveščena o nobenem poskusu nezakonitega ponovnega uvoza v EU zdravil z vzporedno oblikovanimi cenami, ki so bili registrirani v skladu z Uredbo.

4. Namembne države

Za razliko od prejšnjih poročil podrobnih podatkov o količinah, dobavljenih glede na regijo v obdobju poročanja, ni bilo mogoče pridobiti. Vendar je vložnik izjavil, da so bila zdravila z vzporedno oblikovanimi cenami dobavljena vsem najmanj razvitim državam, državam z nizkimi dohodki, določenimi po klasifikaciji Svetovne banke, in vsem državam podsaharske Afrike. Po mnenju UNITAID te države zajemajo 75 % vseh ljudi, ki živijo s HIV/aidsom.

5. Bolezni, ki jih zajema to poročilo

HIV/aids, malarija in tuberkuloza se splošno obravnavajo kot največja grožnja za javno zdravje v državah v razvoju ter kot ena večjih ovir za razvoj. Zato se razvojna politika Evropske unije, vključno z Uredbo, osredotoča zlasti na te tri bolezni. Vendar je vložnik registriral samo zdravila za zdravljenje HIV/aidsa, kar bi se lahko upravičilo z znatnim povišanjem stroškov za protiretrovirusna zdravila v primerjavi z zdravili za zdravljenje malarije in tuberkuloze. To je mogoče pojasniti z dejstvom, da so tveganja nezakonitega ponovnega uvoza v EU zdravil za zdravljenje malarije in tuberkuloze zelo omejena zaradi omejenih pojavitev teh bolezni v EU. Zdravila za oportunistične okužbe, povezane z virusom HIV/aidsom, so prav tako primerna in ustrezna za vključitev v Uredbo, vendar do zdaj ni bilo predloženih ustreznih zahtevkov. Ker je seznam registriranih zdravil nespremenjen že od leta 2004, so tudi bolezni iz tega poročila iste, kar pomeni izključno zdravljenje okužbe z virusom HIV/aidsom.

6. Uporaba formul za izračun cen

Zaradi uporabe formul za izračun cen iz člena 3 Uredbe doslej ni bilo praktičnih težav. Vložniku ni bilo treba uporabiti storitev neodvisnega revizorja, da bi zavaroval občutljive poslovne podatke (možnost iz člena 4(2)(ii) Uredbe[6]). Za sedem od devetih zdravil je zadostovala navedba, da ponujena cena (tj. „vzporedno oblikovana“ cena) znaša manj kot 25 % najnižje cene po ceniku OECD. Vzporedno oblikovane cene in cene po ceniku OECD so na voljo tudi javnosti.

Vendar je za dve zdravili – Epivir peroralno raztopino in Retrovir peroralno raztopino – vzporedno oblikovana cena znašala več kot 25 % najnižje cene po ceniku OECD (Priloga 1, str. 9 in 17). Vložnik je višje odstotke upravičil z zmanjšano količino prodanih zdravil. Pojasnil je tudi, da so se zaradi zmanjšanja proizvodnje po vzporedno oblikovanih cenah (zaradi uspešne strategije s prostovoljnimi licencami) povečali stroški teh posebnih paketov na enoto. Poleg tega se je skliceval na politiko vzporednih cen, po kateri se njegova zdravila prodajajo na podlagi BDP in bremena epidemije, kar pomeni, da se njegove vzporedno oblikovane cene, kot so navedene v Prilogi I k temu poročilu, in najnižja cena po ceniku OECD ne bi smele močno razlikovati, če ima država OECD nizek BDP in visoka bremena HIV.

7. Ocena učinka Uredbe v zadevnem obdobju

V spodnji razpredelnici so prikazani prodajni trendi za posamezna zdravila, registrirana v skladu z Uredbo, v zadnjih šestih letih:

Slika 1:

Izdelek/enota || 2006 || 2007 || 2008 || 2009 || 2010 || 2011

Combivir 300/150 mg x 60 || 397 450 || 153 793 || 178 216 || 66 344 || 478 || 8 459

Retrovir 250 mg x 40 || 585 || 643 || 2 700 || 17 240 || 0 || 0

Retrovir 100 mg x 100 || 132 176 || 92 467 || 136 571 || 10 185 || 322 || 385

Trizivir 750 mg x 60 || 4 903 || 17 102 || 7 475 || 9 895 || 1 333 || 140

Retrovir peroralna raztopina 10 mg || 119 807 || 272 063 || 13 502 || 7 305 || 9 932 || 1 944

Ziagen 300 mg x 60 || 40 208 || 35 884 || 26 872 || 5 058 || 113 591 || 13 697

Epivir peroralna raztopina 10 mg/ml 240 ml || 406 287 || 155 523 || 33 311 || 4 008 || 24 731 || 11 571

Epivir 150 mg x 60 || 975 250 || 1 125 986 || 971 689 || 0 || 2 605 || 42 701

Retrovir 300 mg x 60 || 48 410 || 118 725 || 47 682 || 0 || 2 335 || 6 035

Skupaj || 2 125 076 || 1 972 186 || 1 418 018 || 120 035 || 155 327 || 84 932

Slika 2:

Kot je prikazano na sliki 2, se je celotna prodaja registriranih zdravil z vzporedno oblikovanimi cenami v zadnjih šestih letih znatno in stalno zmanjševala. Skupna prodaja leta 2011 pomeni le 3 % celotne prodaje leta 2005. To stalno upadanje, ki je bilo še zlasti izrazito leta 2009, je mogoče razložiti predvsem s tem, da več potrošnikov kupuje protiretrovirusna zdravila pri drugih proizvajalcih, zlasti pri proizvajalcih generičnih zdravil, vključno s tistimi, ki imajo brezplačno prostovoljno licenco družbe GlaxoSmithKline. Družba ViiV Healthcare, ki sta jo ustanovili družba GlaxoSmithKline in Pfizer za uresničevanje napredka na področju zdravljenja in nege za ljudi, ki živijo s HIV, je podelila enajst prostovoljnih licenc za proizvodnjo in oskrbo s protiretrovirusnimi zdravili.

Leta 2011 so družba ViiV Healthcare in prejemniki njene licence afriškim državam dobavili približno 717 milijonov svojih različic zdravil Epivir in Combivir. To je enakovredno približno 12-mesečni oskrbi za več kot milijon ljudi, ki živijo s HIV. Ta trend je ugoden, ker je na voljo več protiretrovirusnih zdravil za potrošnike v državah v razvoju in ker pripomore k ohranjanju trajnostne oskrbe.

V nekaterih primerih se količine iz Priloge I za leto 2010 in 2011 zelo razlikujejo. Vložnik je to razliko pojasnil z dodelitvenim postopkom v zvezi z oskrbo. Vložnik se mora vedno pogosteje odzivati na zahtevke vlad in nevladnih organizacij in jih v zelo kratkem času oskrbeti z zdravili. Običajno gre za zahtevke za zdravilo, katerega zaloge so pošle in ki ga proizvajalci generičnih zdravil ne morejo dobaviti.

Poudariti je treba tudi, da naj bi od uvedbe te uredbe razpoložljivi podatki kazali, da Komisiji ni bil prijavljen noben primer nezakonito ponovno uvoženih zdravil z vzporedno oblikovanimi cenami.

Glede na zgoraj navedene podatke in glede na to, da od leta 2004 (druge) farmacevtske družbe niso registrirale nobenega drugega zdravila, bo Evropska komisija preverila, ali je treba organizirati javno posvetovanje z zainteresiranimi stranmi o izvajanju Uredbe 953/2003, da se bolje oceni njena vloga pri spodbujanju dostopa do osnovnih zdravil po dostopnih cenah za najrevnejše države v razvoju.

PRILOGA 1: Natančni podatki o količini zdravil, ki so bila prodana v obdobju 2010–2011

EPIVIR peroralna raztopina 10mg/ml – 240 ml Datum odobritve: 19. april 2004 || || Prodana količina (enote)[7] – od 1. januarja 2010 do 31. decembra 2011

Obravnavana bolezen: okužba z virusom HIV Učinkovina: lamivudin Ponujena cena (na enoto) za leto 2010: 5,42 USD Ponujena cena (na enoto) za leto 2011: 12 USD Najnižja cena po ceniku OECD: 29,38 USD Preferenčna/najnižja cena po ceniku OECD za leto 2010: 18,5 % Preferenčna/najnižja cena po ceniku OECD za leto 2011: 40,8 % || ||

||

||

Skupno število paketov, prodanih leta 2010 || 24 731

Skupno število paketov, prodanih leta 2011 || 11 571

||

||

||

||

||

||

||

||

||

||

EPIVIR 150 mg x 60 Datum odobritve: 19. april 2004 || || Prodana količina (enote) – od 1. januarja 2010 do 31. decembra 2011

Obravnavana bolezen: okužba z virusom HIV Učinkovina: lamivudin Ponujena cena (na enoto) za leto 2010: 5,23 USD Ponujena cena (na enoto) za leto 2011: 6,56 USD Najnižja cena po ceniku OECD: 181,42 USD Preferenčna/najnižja cena po ceniku OECD za leto 2010: 2,9 % Preferenčna/najnižja cena po ceniku OECD za leto 2011: 3,6 % || ||

Skupno število paketov, prodanih leta 2010 || 2 605

Skupno število paketov, prodanih leta 2011 || 42 701

||

||

||

||

||

||

||

||

||

||

||

COMBIVIR 300/150 mg x 60 Datum odobritve: 19. april 2004 || || Prodana količina (enote) – od 1. januarja 2010 do 31. decembra 2011

Obravnavana bolezen: okužba z virusom HIV Učinkovini: lamivudin in zidovudin Ponujena cena (na enoto) za leto 2010: 16,19 USD Ponujena cena (na enoto) za leto 2011: 18,98 USD Najnižja cena po ceniku OECD: 264,34 USD Preferenčna/najnižja cena po ceniku OECD za leto 2010: 6,1 % Preferenčna/najnižja cena po ceniku OECD za leto 2011: 7,2 % || ||

||

||

||

||

||

Skupno število paketov, prodanih leta 2010 || 478

Skupno število paketov, prodanih leta 2011 || 8 459

||

||

||

||

||

||

||

||

||

||

||

||

RETROVIR 100 mg x 100 Datum odobritve: 19. april 2004 || || Prodana količina (enote) – od 1. januarja 2010 do 31. decembra 2011

|| ||

Obravnavana bolezen: okužba z virusom HIV Učinkovina: zidovudin Ponujena cena (na enoto) za leto 2010: 12,17 USD Ponujena cena (na enoto) za leto 2011: 18,48 USD Najnižja cena po ceniku OECD: 88,75 USD Preferenčna/najnižja cena po ceniku OECD za leto 2010: 13,7 % Preferenčna/najnižja cena po ceniku OECD za leto 2011: 20,8 % || ||

||

||

||

Skupno število paketov, prodanih leta 2010 || 322

Skupno število paketov, prodanih leta 2011 || 385

|| ||

RETROVIR 300 mg x 60 Datum odobritve: 19. april 2004 || || Prodana količina (enote) – od 1. januarja 2010 do 31. decembra 2011

Obravnavana bolezen: okužba z virusom HIV Učinkovina: zidovudin Ponujena cena (na enoto) za leto 2010: 13,24 USD Ponujena cena (na enoto) za leto 2011: 24,70 USD Najnižja cena po ceniku OECD: 133,20 USD Preferenčna/najnižja cena po ceniku OECD za leto 2010: 9,9 % Preferenčna/najnižja cena po ceniku OECD za leto 2011: 18,5 % || ||

Skupno število paketov, prodanih leta 2010 || 2 335

Skupno število paketov, prodanih leta 2011 || 6 035

||

||

||

||

||

||

||

RETROVIR 250 mg x 40 Datum odobritve: 19. april 2004 || || Prodana količina (enote) – od 1. januarja 2010 do 31. decembra 2011

Obravnavana bolezen: okužba z virusom HIV Učinkovina: zidovudin Ponujena cena (na enoto) za leto 2010: 11,03 USD Ponujena cena (na enoto) za leto 2011: 12,03 USD Najnižja cena po ceniku OECD: 81,15 USD Preferenčna/najnižja cena po ceniku OECD za leto 2010: 13,6 % Preferenčna/najnižja cena po ceniku OECD za leto 2011: 14,8 % || ||

||

Skupno število paketov, prodanih leta 2010 || 0

Skupno število paketov, prodanih leta 2011 || 0

TRIZIVIR 750 mg x 60 Datum odobritve: 19. april 2004 || || Prodana količina (enote) – od 1. januarja 2010 do 31. decembra 2011

Obravnavana bolezen: okužba z virusom HIV Učinkovine: abakavir sulfat (300 mg), lamivudin (150 mg) in zidovudin (300 mg) Ponujena cena (na enoto) za leto 2010: 53,71 USD Ponujena cena (na enoto) za leto 2011: 53,01 USD Najnižja cena po ceniku OECD: 450,31 USD Preferenčna/najnižja cena po ceniku OECD za leto 2010: 11,9 % Preferenčna/najnižja cena po ceniku OECD za leto 2011: 11,8 % || ||

||

||

||

Skupno število paketov, prodanih leta 2010 || 1 333

Skupno število paketov, prodanih leta 2011 || 140

||

ZIAGEN 300 mg x 60 Datum odobritve: 20. september 2004 || || Prodana količina (enote) – od 1. januarja 2010 do 31. decembra 2011

Obravnavana bolezen: okužba z virusom HIV Učinkovina: abakavir sulfat Ponujena cena (na enoto) za leto 2010: 35,91 USD Ponujena cena (na enoto) za leto 2011: 31,36 USD Najnižja cena po ceniku OECD: 223,37 USD Preferenčna/najnižja cena po ceniku OECD za leto 2010: 16,1 % Preferenčna/najnižja cena po ceniku OECD za leto 2011: 14 % || ||

||

||

||

||

Skupno število paketov, prodanih leta 2010 || 113 591

Skupno število paketov, prodanih leta 2011 || 13 697

||

||

RETROVIR peroralna raztopina 10 mg/ml – 200 ml Datum odobritve: 20. september 2004 || || Prodana količina (enote) – od 1. januarja 2010 do 31. decembra 2011

Obravnavana bolezen: okužba z virusom HIV Učinkovina: zidovudin Ponujena cena (na enoto) za leto 2010: 6,35 USD Ponujena cena (na enoto) za leto 2011: 10,38 USD Najnižja cena po ceniku OECD: 16,22 USD Preferenčna/najnižja cena po ceniku OECD za leto 2010: 39,2 % Preferenčna/najnižja cena po ceniku OECD za leto 2011: 64 % || ||

||

||

||

||

Skupno število paketov, prodanih leta 2010 || 9 932

Skupno število paketov, prodanih leta 2011 || 1 944

||

||

||

||

||

[1] Člen 11 Uredbe (ES) št. 953/2003 določa: „(1) Komisija letno spremlja obseg izvoza zdravil z vzporedno oblikovanimi cenami iz Priloge I in izvoženih v države, opredeljene v členu 1, na podlagi podatkov, ki jih zagotovijo farmacevtski proizvajalci in izvozniki. Za ta namen Komisija izda standarden obrazec. Proizvajalci in izvozniki morajo letno predložiti Komisiji taka prodajna poročila, ki so zaupna, za vsako zdravilo, ki ima vzporedno oblikovane cene. (2) Komisija redno poroča Svetu o količinah, izvoženih po vzporedno oblikovanih cenah, in tudi o količinah, izvoženih v okviru partnerskega sporazuma med proizvajalcem in vlado namembne države. V poročilu Komisija pregleda obseg držav in zadevne bolezni ter splošna merila za izvajanje člena 3.“

[2] http://www.undp.org/content/dam/undp/library/MDG/english/MDG_Report_2011_EN.pdf.

[3] Pravice intelektualne lastnine za zdravila lahko z omejevanjem ponudbe cenejših generičnih zdravil vodijo do povišanja cen. Še vedno obstajajo tudi mnogi drugi pomembni dejavniki, ki lahko vplivajo na dostop do zdravil za bolnike v revnih državah v razvoju. Ti dejavniki vključujejo odsotnost nacionalnega zdravstvenega zavarovanja, uvozne tarife in davke na zdravila, visoke pribitke za distribucijo in neustrezne sisteme javnih naročil.

[4] UL L 135, 3.6.2003, strani 5−11. Uredba je bila nazadnje spremenjena z Uredbo Komisije št. 1662/2005 z dne 11. oktobra 2005 (UL L 267, 12.10.2005, str. 19−21): http://eur-lex.europa.eu/LexUriServ/LexUriServ.do?uri=OJ:L:2005:267:0019:0021:SL:PDF.

[5] Bralcem so informacije o dejanskih prodajnih cenah na voljo na spletni strani Svetovnega sklada za boj proti HIV/aidsu, tuberkulozi in malariji: http://bi.theglobalfund.org/analytics/saw.dll?Dashboard&nqUser=PQRExternalUser&PQRLANGUAGE=en&PortalPath=/shared/PQR%20External%20Users/_portal/PQR%20Public&Page=Price%20list.

[6] Namesto predložitve podrobnih podatkov na ponujeno ceno lahko vložnik predloži potrdilo, ki ga je izdal neodvisni revizor, ki navaja, da je cena potrjena in ustreza enemu od meril iz Priloge III.

[7] V tej in naslednjih razpredelnicah so „enote“ paketi, v katerih so zapakirana zadevna zdravila. Na primer „enota“ zdravila EPIVIR peroralne raztopine 10 mg/ml – 240 ml je steklenička za 240 ml. Enota zdravila EPIVIR 150 mg x 60 pa je paket s 60 tabletami (glej naslednjo razpredelnico).